Komission asetus (EY) N:o 2806/98, annettu 23 päivänä joulukuuta 1998, banaanien tuontitodistusten antamisesta tariffikiintiöiden mukaisesti perinteisten AKT-banaanien osalta vuoden 1999 ensimmäiseksi vuosineljännekseksi sekä uusien hakemusten jättämisestä (ETA:n kannalta merkityksellinen teksti)



Virallinen lehti nro L 349 , 24/12/1998 s. 0032 - 0033



KOMISSION ASETUS (EY) N:o 2806/98, annettu 23 päivänä joulukuuta 1998, banaanien tuontitodistusten antamisesta tariffikiintiöiden mukaisesti perinteisten AKT-banaanien osalta vuoden 1999 ensimmäiseksi vuosineljännekseksi sekä uusien hakemusten jättämisestä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 1637/98 (2), ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun neuvoston asetuksen (EY) N:o 2362/98 (3) ja erityisesti sen 18 ja 29 artiklat, sekä katsoo, että asetuksen (EY) N:o 2362/98 29 artiklassa säädetään, että jos yhden tai useamman liitteessä I mainitun alkuperän osalta vuoden 1999 ensimmäisen vuosineljänneksen tuontitodistushakemuksissa mainitut määrät ovat 26 prosenttia suuremmat kuin kyseisessä liitteessä tarkoitetut määrät, komissio vahvistaa vähennysprosentin, jota sovelletaan kaikkiin kyseistä alkuperää koskeviin hakemuksiin, jos määrät, joille todistuksia haetaan, ovat pienempiä tai yhtä suuria kuin asetuksen (EY) N:o 2362/98 29 artiklassa vahvistettu enimmäismäärä, todistukset annetaan haetuille määrille; tiettyjen alkuperäalueiden osalta haetut määrät kuitenkin ylittävät mainitun enimmäismäärän; tämän vuoksi olisi määriteltävä vähennysprosentti, jota sovelletaan jokaiseen kyseistä alkuperäaluetta tai kyseisiä alkuperäalueita koskevaan todistushakemukseen, olisi vahvistettava enimmäismäärä, jolle tällaisia todistushakemuksia voidaan vielä jättää, ottaen huomioon asetuksen (EY) N:o 2362/98 29 artiklan soveltamisen jälkeen käytössä olevat määrät ja hakemusten jättöajan päätyttyä hyväksytyt hakemukset, ja tämän asetuksen olisi tultava voimaan välittömästi, jotta todistuksia voidaan antaa niin pian kuin mahdollista, ON ANTANUT TÄMÄN ASETUKSEN: 1 artikla Tuontitodistukset annetaan todistushakemuksessa olevalle määrälle banaanien tuontia, tariffikiintiöitä ja perinteisiä AKT-banaaneja koskevan menettelyn mukaisesti vuoden 1999 ensimmäiseksi vuosineljännekseksi kerrottuna vähennyskertoimella 0,5793 alkuperän "Kolumbia" osalta, vähennyskertoimella 0,6740 alkuperän "Costa Rica" osalta ja vähennyskertoimella 0,7080 alkuperän "Ecuador" osalta. 2 artikla Liitteessä vahvistetaan määrät, joista voidaan vielä esittää tuontitodistushakemuksia vuoden 1999 ensimmäisen vuosineljänneksen osalta. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 1998. Komission puolesta Franz FISCHLER Komission jäsen (1) EYVL L 47, 25.2.1993, s. 1 (2) EYVL L 210, 28.7.1998, s. 28 (3) EYVL L 293, 31.10.1998, s. 32 LIITE >TAULUKON PAIKKA>